

####

**Národný projekt**

**Podpora zariadení starostlivosti o deti do troch rokov veku dieťaťa**

|  |  |
| --- | --- |
| **Operačný program:** | Ľudské zdroje |
| **Žiadateľ:** | Ústredie práce, sociálnych vecí a rodiny |
| **Kód projektu v ITMS2014+:** | 312031CFB4 |
| **Celkové oprávnené výdavky projektu:** | 1 277 881,02 Eur |
| **Požadovaná výška NFP:** | 1 277 881,02 Eur |

|  |  |
| --- | --- |
| **Prioritná os:** | 3. Zamestnanosť  |
| **Investičná priorita:** | 3.2. Rovnosť medzi mužmi a ženami vo všetkých oblastiach vrátane oblasti prístupu k zamestnaniu, kariérnemu postupu, zosúladenia pracovného a súkromného a presadzovania rovnakej odmeny za rovnakú prácu |
| **Špecifický cieľ:** | 3.2.1 Zlepšením podmienok pre zosúladenie pracovného a rodinného života zvýšiť zamestnanosť osôb s rodičovskými povinnosťami, najmä žien |

|  |
| --- |
| Miesto realizácie projektu |
| Štát: | Slovenská republika |
| Región NUTS II: | Západné Slovensko / Stredné Slovensko / Východné Slovensko  |
| Vyšší územný celok NUTS III: | Bratislavský kraj/ Nitriansky kraj/ Trnavský kraj/ Trenčiansky kraj/ Banskobystrický kraj/ Žilinský kraj/ Prešovský kraj/ Košický kraj  |

|  |
| --- |
| **Popis projektu** |
| Cieľom národného projektu je podpora zariadení starostlivosti o deti do troch rokov veku dieťaťa, a to za účelom zabezpečenia vhodných pomôcok na saturáciu potrieb a celkový rozvoj dieťaťa. Hlavnou aktivitou je: Poskytnutie finančnej podpory pre zariadenia starostlivosti o deti do troch rokov veku dieťaťa podľa § 54 ods. 1 písm. a) zákona č. 5/2004 Z. z. o službách zamestnanosti. Cieľovou skupinou sú subjekty poskytujúce služby starostlivosti o deti do troch rokov veku. Oprávneným územím realizácie aktivít projektu je celé územie Slovenskej republiky. Merateľné ukazovatele: Počet podporených zariadení - 218 a počet podporených zariadení, ktoré po ukončení projektu poskytujú služby v oblasti starostlivosti o deti - 218. |
| **Popis východiskovej situácie** |
| Z hľadiska komplexného vývinu dieťaťa je obdobie prvých rokov života dieťaťa kritické. Je to z dôvodu, že v tomto období sa mozog dieťaťa vyvíja najrýchlejšie, pričom má veľkú kapacitu na absorbovanie podnetov z okolia, čo pozitívne pôsobí na rozvoj jeho myslenia. Vývin dieťaťa v ranom detstve zohráva veľkú úlohu pre ďalšie etapy jeho života. Z tohto dôvodu je potrebné, aby dieťa trávilo čas v dostatočne podnetnom prostredí, ktoré je vybavené aj vhodnými pomôckami a hračkami s inovatívnymi prvkami využívanými pri výchove a poskytovanej starostlivosti. Na rozvoj myslenia dieťaťa má vplyv nielen individuálna skúsenosť, ale aj sociálne prostredie v ktorom sa nachádza.**Východiskové dokumenty na regionálnej, národnej a európskej úrovni, ktoré priamo súvisia s realizáciou NP:**Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.Zákon č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov Barcelonské ciele – východiskový dokument pre zosúlaďovanie rodinného a pracovného života; v roku 2002 Európska rada na svojom zasadnutí v Barcelone stanovila ciele v tejto oblasti: Členské štáty by mali odstrániť prekážky v účasti žien na trhu práce a s prihliadnutím na dopyt a v súlade so svojimi vnútroštátnymi systémami v danej oblasti zriadiť do roku 2010 zariadenia starostlivosti pre najmenej 90 % detí vo veku od troch rokov do začiatku povinne školskej dochádzky a pre najmenej 33 % detí vo veku do troch rokov. <https://ec.europa.eu/transparency/regdoc/rep/1/2013/SK/1-2013-322-SK-F1-1.Pdf>  Problematika zosúlaďovania rodinného a pracovného života je zahrnutá aj v odporúčaní rady EK, ktoré sa týka národného programu reforiem Slovenska na rok 2019 a ktorým sa predkladá stanovisko Rady k programu stability Slovenska na rok 2019 Odporúčanie znie: Zlepšovať kvalitu a inkluzívnosť vzdelávania na všetkých úrovniach a podporovať zručnosti. Zlepšiť prístup k cenovo dostupnej a kvalitnej starostlivosti o deti a dlhodobej starostlivosti. Podporovať integráciu znevýhodnených skupín, najmä Rómov. <https://eur-lex.europa.eu/legal-content/SK/TXT/HTML/?uri=CELEX:52019DC0525&from=EN>V odporúčaní rady, ktoré sa týka národného programu reforiem Slovenska na rok 2020 a ktorým sa predkladá stanovisko Rady k programu stability Slovenska na rok 2020 je spomenuté v bode 20 „Okrem toho je Slovensko krajinou s najnižšou účasťou detí na vzdelávaní a starostlivosti v ranom detstve v EÚ, a to najmä detí do troch rokov, čo má ďalší negatívny vplyv na výsledky v oblasti vzdelávania.” <https://ec.europa.eu/info/sites/info/files/2020-european-semester-csr-comm-recommendation-slovakia_sk.pdf> ***Problémové a prioritné oblasti, z ktorých NP vychádza:***Obdobie do troch rokov veku dieťaťa zohráva kľúčovú úlohu v jeho  vývine, čo má vplyv aj na vývin v ďalších rokoch jeho života. Toto obdobie vývinu je chápané ako obdobie obrovských príležitostí, ale aj rizík, ak sa dieťa nevyvíja v dostatočne podnetnom prostredí. V záujme zabezpečenia optimálneho vývinu dieťa je potrebné rozvíjať jeho zmysly, a to aj vhodnými a inovatívnymi pomôckami a hračkami pre deti na rozvoj ich psychomotoriky, jemnej a hrubej motoriky, rozvoj reči, komunikácie, pohybových aktivít, pomôckami na rozvíjanie umeleckej a hudobnej expresie, technických, prírodovedných zručností, pohybových aktivít či kolektívnej spolupráce. Prostredníctvom inovatívnych hračiek (napr. manipulačné domčeky, aktívne dosky, atď.) sa cielene podporuje kreativita a fantázia dieťaťa a stimuluje sa aj rozvoj detských schopností a zručností. Kvalifikovaní opatrovatelia detí budú tieto pomôcky a hračky efektívne používať pri výchovnom procese a poskytovanej starostlivosti. Všetky zakúpené hračky musia spĺňať podmienky bezpečnosti.  |
| **Spôsob realizácie aktivít projektu** |
| **Hlavná aktivita projektu:** Poskytnutie finančnej podpory pre zariadenia starostlivosti o deti do troch rokov veku dieťaťa podľa § 54 ods. 1 písm. a) zákona č. 5/2004 Z. z. o službách zamestnanosti.**Príklad hlavnej aktivity v zmysle OP ĽZ:**Podpora zariadení a služieb pre deti za účelom zosúlaďovania rodinného a pracovného života (jasle, škôlky, opatrovateľky a pod.) a podpora podnikania v oblasti služieb starostlivosti o deti s dôrazom na inovatívne prístupy, vrátane podnikov v širšom priestore sociálnej ekonomiky.**Celková dĺžka realizácie hlavných a podporných aktivít projektu**: 04/2022 – 12/2023**Opis hlavnej aktivity**:Hlavným predmetom bude poskytnutie finančného príspevku užívateľom - zariadeniam starostlivosti o deti do troch rokov veku dieťaťa na úhradu vynaložených finančných prostriedkov za nákup pomôcok a hračiek slúžiacich pre deti na rozvoj psychomotoriky, jemnej a hrubej motoriky, rozvoja reči, komunikácie, pomôcok na rozvíjanie umeleckej a hudobnej expresie, technických, prírodovedných zručností, pohybových aktivít či kolektívnej spolupráce.Nákup hračiek prispeje k zvýšeniu kvality poskytovanej sociálnej služby, čo bude viesť k vyššiemu záujmu rodičov o umiestňovanie detí do týchto zariadení, čo umožní zvýšenie zamestnanosti rodičov s malými deťmi a prispeje k zosúladeniu rodinného a pracovného života. Zariadenia starostlivosti o deti do troch rokov veku dieťaťa vykonajú pred nákupom odporúčaných pomôcok a hračiek prieskum trhu na určenie predpokladanej hodnoty zákazky podložený minimálne 3 cenovými ponukami. Z každého prieskumu trhu bude spracovaná zápisnica alebo zápis, ktorý bude zaslaný na UPSVR. Zamestnanci prijatí na NP v spolupráci s Ministerstvom práce, sociálnych vecí a rodiny posúdia zaslané podklady a naplnenie princípov hospodárnosti a efektivity pri určovaní celkovej sumy zákazky. Finančný príspevok sa môže poskytovať každému poskytovateľovi sociálnej služby v zariadení starostlivosti o deti do troch rokov veku dieťaťa, ktorému vzniklo oprávnenie poskytovať túto sociálnu službu, na základe splnenia právnych podmienok, zápisom do registra poskytovateľov sociálnych služieb. Celkovo ide o 218 zariadení starostlivosti o deti do troch rokov veku dieťaťa. Cieľom je zamerať podporu na všetky zariadenia poskytujúce takúto starostlivosť.  |

|  |
| --- |
| **Situácia po realizácii projektu a udržateľnosť projektu**  |
| Kúpa/obstaranie vhodných pomôcok (hračiek, kníh, atď ...) bude mať vplyv na podporu a samotný vývin detí, ktorým sa poskytuje starostlivosť v predmetných zariadeniach, a taktiež prispeje k inovatívnejšiemu prístupu zariadení k starostlivosti o deti. Prostredníctvom vhodného vybavenia zariadení starostlivosti o deti do troch rokov veku dieťaťa sa predpokladá aj zatraktívnenie poskytovanej služby, ktorá má za účel podporu zosúlaďovania rodinného a pracovného života rodičov detí tejto cieľovej skupiny. Predpokladom je, že finančný príspevok bude poskytnutý 218 zariadeniam starostlivosti o deti do troch rokov veku dieťaťa.  |

|  |
| --- |
| **Popis cieľovej skupiny** |
| Subjekty poskytujúce služby starostlivosti o deti do troch rokov veku  |

|  |
| --- |
| **Harmonogram realizácie aktivít** |
| **Celková dĺžka realizácie aktivít projektu** (v mesiacoch)**:** | 21 |

|  |
| --- |
| **Aktivity projektu realizované v oprávnenom území OP** |
| **Subjekt:** | Ústredie práce, sociálnych vecí a rodiny  |
| **Hlavné aktivity projektu:** | Poskytnutie finančnej podpory pre zariadenia starostlivosti o deti do troch rokov veku dieťaťa podľa § 54 ods. 1 písm. a) zákona o službách zamestnanosti |
| **Typ aktivity:** | Podpora zariadení a služieb pre deti za účelom zosúlaďovania rodinného a pracovného života (jasle, škôlky, opatrovateľky a pod.) a podpora podnikania v oblasti služieb starostlivosti o deti s dôrazom na inovatívne prístupy, vrátane podnikov v širšom priestore sociálnej ekonomiky. |
| **Hlavná aktivita projektu:** | **Názov hlavnej aktivity :**Poskytnutie finančnej podpory pre zariadenia starostlivosti o deti do troch rokov veku dieťaťa podľa § 54 ods. 1 písm. a) zákona o službách zamestnanosti |
| **Začiatok realizácie:** | 04/2022  |
| **Koniec realizácie:** | 12/2023 |

|  |
| --- |
| Prehľad merateľných ukazovateľov projektu |
| **Merná jednotka:** | Počet  |
| **Merateľný ukazovateľ:** | P0329 Počet podporených zariadení |
| **Celková cieľová hodnota:** | 218 |
| **Merná jednotka:** | Počet  |
| **Merateľný ukazovateľ:** | P0333 Počet podporených zariadení, ktoré po ukončení projektu poskytujú služby v oblasti starostlivosti o deti |
| **Celková cieľová hodnota:** | 218 |